શાર્પે પોતાના નિવેદનમાં કહ્યું કે કશી વિગત વગરની લવાદની દરખાસ્ત સ્વીકારી લેવાનું અમારા માટે અઘરૂં હતું પણ અમે લવાદ પર વિશ્વાસ રાખવાનું નકકી કર્યું. એવું જ સેમસંગ માટે હતું. પોતાના દરજજા અનુસાર કંપની પોતાના કામદારોના જીવનની સુરક્ષા કરશે તેવી આશા અમે રાખીએ છીએ. અમારા ટેકેદારોએ બે શિયાળા અને ત્રણ ઉનાળા એક તંબુ નીચે ગાળ્યા જયાં ન સરખી ભોંય હતી, ન સરખું છાપરૂં. એ સૌના અમે આભારી છીએ. પીડિતો અને તેમના કુટુંબીજનોની ધીરજની અમે કદર કરીએ છીએ. એકબીજાના હાથમાં હાથ પરોવી તેમણે ગુસ્સો, નિરાશા અને યાતના સહન કરી છે. ધરણાને કારણે ઘસાયેલા અમારા તનમનને અમે હવે પુનઃ ઉર્જીત કરીશું.